ଚିତ୍ତରଞ୍ଜନ ମିଶ୍ର

ଚିତ୍ତରଞ୍ଜନ ମିଶ୍ର, ପୁରୀ ଜିଲ୍ଲାର ବୀରପ୍ରତାପପୁରଠାରେ ଜନ୍ମିତ ଜଣେ ଓଡ଼ିଆ ସାହିତ୍ୟିକ ।ଉଭୟ ଓଡ଼ିଆ ଓ ଇଂରାଜୀ ଭାଷାରେ ଲେଖୁଥିବା ଚିତ୍ତରଞ୍ଜନ, କବିତା, ସମାଲୋଚନା ଏବଂ ଅନୁବାଦ ସାହିତ୍ୟ ରଚନାରେ ସକ୍ରିୟ ।

 ଜୀବନୀ 
ଚିତ୍ତରଞ୍ଜନ ୧୯୫୯ ମସିହାରେ ପୁରୀ ଜିଲ୍ଲାର ବୀରପ୍ରତାପପୁରଠାରେ ଜନ୍ମଗ୍ରହଣ କରିଥିଲେ । ପିତା, ମାତା ଉଭୟ ସାହିତ୍ୟାନୁରାଗୀ ଥିଲେ । ମା, ଶିଶୁ ଚିତ୍ତରଞ୍ଜନଙ୍କୁ ପାଠ ବାହାରେ ଅନ୍ୟ ସାହିତ୍ୟ ବହି ପଢ଼ିବା ପାଇଁ ପ୍ରେରଣା ଯୋଗାଇଥିଲେ । ରେଭେନ୍ସା ମହାବିଦ୍ୟାଳୟ ଓ ସମ୍ବଲପୁର ବିଶ୍ୱବିଦ୍ୟାଳୟରେ ପାଠ ପଢ଼ି, ଚିତ୍ତରଞ୍ଜନ ୧୯୮୮ ମସିହାରେ ସମ୍ବଲପୁର ବିଶ୍ୱବିଦ୍ୟାଳୟରୁ ଇଂରାଜୀରେ ପି.ଏଚ.ଡି ଲାଭ କରିଛନ୍ତି । ତରୁଣ ବୟସରୁ ଝଙ୍କାର, ଆସନ୍ତାକାଲି ଆଦି ପତ୍ରିକାରେ ତାଙ୍କର କବିତା ପ୍ରକାଶ ପାଇଥିଲା । ୧୯୮୪ ମସିହା ଡିସେମ୍ବର ମାସରେ ତାଙ୍କର ପ୍ରଥମ କବିତା ସଂକଳନ ମୁଖଶାଳା ପ୍ରକାଶ ପାଇଥିଲା । ଚିତ୍ତରଞ୍ଜନ ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ ଓ ଗଙ୍ଗାଧର ମେହେର ବିଶ୍ୱବିଦ୍ୟାଳୟରେ ଇଂରାଜୀ ଅଧ୍ୟାପକ ଭାବରେ କାର୍ଯ୍ୟ କରିଛନ୍ତି ।
 ରଚନାବଳୀ 
ଚିତ୍ତରଞ୍ଜନଙ୍କର ୨୧ଟି ପୁସ୍ତକ ପ୍ରକାଶିତ ହୋଇସାରିଛି । ସେଥିମଧ୍ୟରୁ ୭ଟି ଓଡ଼ିଆ କବିତା ସଂକଳନ ଓ ୨ଟି ଇଂରାଜୀ କବିତା ସଂକଳନ ଅନ୍ୟତମ । 
 କବିତା 
 ମୁଖଶାଳା
 ଭିତରେ ବାହାରେ ବର୍ଷା
 ବିବାସ
 ରତ୍ନଚିରା
 ଆନବର୍ଣ୍ଣା
 ଆଜନ୍ମ
 ଶବ୍ଦାଞ୍ଜଳି

 ଅନୁବାଦ 
 ଅପରିଚିତ(ଆଲବର୍ଟ କାମ୍ୟୁଙ୍କ ଉପନ୍ୟାସ The Outsiderର ଓଡ଼ିଆ ଅନୁବାଦ), ଥିଙ୍କ ଫାଉଣ୍ଡେସନ, ଭୁବନେଶ୍ୱର,୨୦୧୩
 ପିଣ୍ଟରଙ୍କ ୪ଟି ନାଟକର ଓଡ଼ିଆ ଅନୁବାଦ:-
 ପ୍ରିୟତମ, ହାରଲ୍ଡ ପିଣ୍ଟରଙ୍କ ଇଂରାଜୀ ନାଟକ 'ଦ ଲଭର'ର ଅନୁବାଦ), ଶ୍ରୀପର୍ଣ୍ଣା, ପୁରୀ,୧୯୯୦
 ୨-ପାର୍ଟି ଟାଇମ୍ ଓ ଅନ୍ୟାନ୍ୟ ନାଟକ (ହାରଲ୍ଡ ପିଣ୍ଟରଙ୍କ ଇଂରାଜୀ ନାଟକର ଅନୁବାଦ), ଶ୍ରୀପର୍ଣ୍ଣା, ପୁରୀ,୧୯୯୬
 Patriot and Other Poems(ଅଜୟ ପ୍ରଧାନଙ୍କ ଓଡିଆ କବିତାର ଇଂରାଜୀ ଅନୁବାଦ),ଆଦିତ୍ୟ ଭାରତ, କଟକ,୨୦୨୩
 Cherished Wrath(ଆଶୁତୋଷ ପରିଡାଙ୍କ କବିତା ସଙ୍କଳନ 'ଇପ୍ସିତ କ୍ରୋଧ 'ର ଇଂରାଜୀ ଅନୁବାଦ), ଓଡିଶା ସାହିତ୍ୟ ଏକାଡେମୀ, ୨୦୨୪
 ସମାଲୋଚନା 
 ସାହିତ୍ୟ ଓ ସମାଲୋଚନା : ବିବିଧ ପ୍ରସ୍ଥ
 ସମ୍ପାଦନା

 ସମ୍ମାନ ଓ ପୁରସ୍କାର 
 ଫ୍ରାନ୍ସର ଲିଅନ ବିଶ୍ୱବିଦ୍ୟାଳୟ ସାରସ୍ୱତ ସମ୍ମାନ - ୨୦୦୭ 

 ଆଧାର 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ପୁରୀ ଜିଲ୍ଲାର ଲୋକ